sv en en en fr de da id sv nb da en da da da en en da da en en
Mere end fordoblede en årsscore - Svanholm Cricketklub
Søndag d. 2. maj 2010 kl. 21:44 af Henrik Pfaff
Succes for Thomas Vestergård Thomas Vestergård toppede med 49 not out i årets premierekamp i elitedivisionen mod Nørrebro og scorede derved i denne kamp mere end han gjorde på l. holdet hele sidste sæson, hvor han sjældent kom til fadet.
Svanholm vandt med 204/7 mod 153, men indsatsen var måske ikke så prangende, som vi kunne have tænkt os.
Åbnerne Zishan Shah (12) og Ali Imtiaz (13) var ude omkring de 25 og et vist momentum opnåedes, da Hassan Rashid (30) og Hamid Shah (41) battede sammen.
Thomas Vestergård holdt sammen på anden halvdel af gærdesiden, hvor Taha Ahmed lavede 20.
Nørrebros 2. gærde faldt først ved 61 i over nr. 16 og selvom næsten alle nørrebroerne lavede lidt gik det derefter sådan lidt slag i slag med et gærdefald i hver 3-4 over, førend det var slut ved 155. Bobby Chawla 4/34, Brett Mulder 3/20.
1. holdet sidder over i næste weekend, men skal derefter møde Glostrup med to dages mellemrum først i en pokalsemifinale ude og derefter i en ordinær kamp hjemme